Document ID: /roh_data/filtered/fineweb-2-filterrobots_roh.jsonl.gz/34407

Ils dus d’avrigl datti a Lantsch ina saira d’infurmaziun per la populaziun. Sche mo ina da las duas vischnancas di na, alura na vegn il surmiran betg reintroducì en scola. La presidenta dal cussegl da scola Gaby Ulber ha ditg, ch’els na sappian betg anc sch’ins veglia dar ina recumandaziun da votaziun. Actualmain sajan els anc vi d'elavurar il messadi da votaziun.
Surses n'ha anc nagin datum
En il Surses n’èsi betg anc cler, cura che l’iniziativa che vul abolir il rumantsch grischun va en votaziun. Il datum vegnia però fixà las proximas emnas, hai la vischnanca da Surses laschà savair.
Quest onn resta il status quo
Tant a Surses sco era en las vischnancas da Lantsch ed Albula/Alvra èsi cler, ch’il surmiran po vegnir introducì il pli baud sin l’entschatta da l’onn da scola 2021/22. Introducir l’idiom gia quest onn n’è per franc betg pussaivel, perquai ch'ins stuess anc translatar novs cudeschs da scola.
RTR novitads 17:00